‘कॉनमैन’ के सन्दर्भ में सब से पहले मैं ये कबूल करना चाहता हूँ कि मॉडर्न इलेक्ट्रॉनिक टेक्नोलॉजीज के बारे में मेरी जानकारी बहुत मामूली है और साईबर क्राइम्स के बारे में मैं जो कुछ भी जानता हूँ, वो अखबारों के सदके जानता हूँ इसलिए उपन्यास में कुछ तकनीकी कमियां आ जाना स्वाभाविक था लेकिन साथ में ये भी कहना चाहता हूँ कि उन कमियों ने मोटे तौर पर कथ्य और उस की रवानगी पर कोई असर नहीं डाला था इसलिए गनीमत हुई की पाठकों को इस सिलसिले में कोई शिकायत न हुई । सब को उपन्यास रोचक, तेजरफ्तार, एक ही बैठक में पठनीय लगा । अलबत्ता बटाला के प्रोफेसर रविन्द्र जोशी इस संदर्भ में अपवाद रहे जिन का कहना है कि: